Hugo de Jonge

Hugo Mattheüs de Jonge (sündinud 26. septembril 1977 Bruinisses Zeelandi provintsis) on Hollandi poliitik, ta kuulub erakonda Christen Democratisch Appèl. Ta oli 26. oktoobrist 2017 kuni 10. jaanuarini 2022 Hollandi terviseminister; ühtlasi oli ta samaaegselt ka Hollandi asepeaminister.

Ta õppis Rotterdamis Hogeschool Inholland'is, mille lõpetas algklasside õpetajana. Seejärel lõpetas ta Zwolles algklasside koolijuhi kvalifikatsiooniga.

Pärast viis aastat haridusalast tööd otsustas ta minna üle poliitikasse, tegutsedes 2004. aastal Esindajatekojas CDA-fraktsiooni poliitilise assistendina. Aastatel 2006–2010 töötas ta haridus-, kultuuri- ja teadusministeeriumis poliitilise CDA ministri Maria van der Hoeveni ja riigisekretäri Marja van Bijsterveldti assistendina ning oli keskastmehariduse kvaliteedi parandamisele keskendunud poliitikaassistent.

Kategooria:Hollandi poliitikud
Kategooria:Sündinud 1977